Sère Mòrt
Al Sère Mòrt (an suresinés: Séri Mòrt; an Italià: Serio Morto) l'è 'n curs d'aqua da la Pruincia da Cremuna. Al nas da di funtanìi vizì a 'Idulasch e 'l traèrsa Risénch, Fanénch, Madignà, Riultèla, Castiglù, San Basà, Capèla Cantù e Pisighetù e finés 'n da l'Àda.

'Na ólta al curs che va da Madignà a Pisighetù l'era al vècc curs dal Sère e l'era al cunfì tra al cremàsch e al cremunìs. Gh'è pò argü che 'l dìs che 'na ólta al Sère al nàa püsé zo, dopo Aquanégra, o magari fin al Pò

Chèi che i ga stüdiàt le càrte i ga ést che al Sère al cambiàt al curs tra 'l 1100 e al 1400; sö le sò rìe l'è nasìt Castigliù, 'n dal 1188.

Comunque bèa 'n dal 1361 al Sère al fàa 'l stès curs che 'l fa adès e 'l finés 'n da l'Àda a Bóca Sère, vizì a Muntóden.

Ma perché al Sère al ga cambiàt curs? Sa pénsa che i è stàcie da le piéne, ai témp che le aqua di fiöm i era mìa sfrütade cum'è ancó. Magari per an pó da témp l'aqua la nàa 'n da töte e dó le bande.

Vizì al vécc curs i è restàde dèle aqua stagne: büsógna spetà fin al 1900 per vèd 'n canàl che 'l ga sügàt sö töta l'aqua.

Töta l'àrea però l'è amò bèla, piéna da còste e da piànte e gh'è pò qualche mòrta. Per chèsto i ga facc 'n parch, al Parch dal Sère Mòrt.

Pàgine tacade 

 Sère

Pàgine da fóra 

 Pàgine söl Parch 'n dal sitt dal cümü da San Basà 

Rial de la Lombardia
Cremasch
Afluent de l'Ada